**Likumprojekta** "**Grozījumi likumā** "**Par Latvijas Republikas Uzņēmumu reģistru**"" **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Grozījumi likumā "Par Latvijas Republikas Uzņēmumu reģistru"" (turpmāk – likumprojekts) izstrādāts, lai pārņemtu Eiropas Parlamenta un Padomes 2019. gada 20. jūnija Direktīvas (ES) 2019/1151, ar ko groza Direktīvu (ES) 2017/1132 attiecībā uz digitālo rīku un procesu izmantošanu sabiedrību tiesībās, (turpmāk – Direktīva 2019/1151) normas. Likumprojekta mērķis ir nodrošināt informācijas apmaiņu starp dalībvalstu reģistriem, veicinot ziņu apmaiņu bez privātpersonu iesaistes.Likums stāsies spēkā 2021. gada 1. augustā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Direktīva 2019/1151.Ministru kabineta 2020. gada 18. augusta sēdes protokols Nr. 49 38. § 3. punkts.[[1]](#footnote-1)2020. gada 24. novembra likums "Grozījumi Oficiālo publikāciju un tiesiskās informācijas likumā", kas atceļ visiem informācijas iesniedzējiem maksu par oficiālajām publikācijām oficiālajā izdevumā "Latvijas Vēstnesis" no 2021. gada 1. janvāra.[[2]](#footnote-2) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Komisija 2015.gada 6.maija paziņojumā "Digitālā vienotā tirgus stratēģija Eiropai"[[3]](#footnote-3) un 2016.gada 19.aprīļa paziņojumā "ES e-pārvaldes rīcības plāns 2016.-2020. gadam. Pārvaldes digitalizēšanās paātrināšana"[[4]](#footnote-4) uzsvēra valsts pārvaldes iestāžu nozīmi, palīdzot kapitālsabiedrībām viegli uzsākt to darbību, darboties tiešsaistē un paplašināties pāri robežām. E-pārvaldes rīcības plānā īpaši ir atzīts, cik svarīgi ir uzlabot digitālo rīku izmantošanu, izpildot ar sabiedrību tiesībām saistītās prasības. Turklāt 2017. gada 6. oktobra Tallinas Ministru deklarācijā par e-pārvaldi[[5]](#footnote-5) dalībvalstis stingri aicināja pastiprināt centienus, lai nodrošinātu efektīvas, uz lietotājiem orientētas elektroniskās procedūras Eiropas Savienībā.Eiropas Komisija konstatēja, ka dalībvalstīs ir ievērojami atšķirīga situācija attiecībā uz tiešsaistes rīkiem, kurus komersanti un sabiedrības var izmantot, lai sazinātos ar iestādēm komerctiesību jautājumos. E-pārvaldes pakalpojumi dalībvalstīs atšķiras. Tā dažas dalībvalstis nodrošina visaptverošus un lietotājdraudzīgus pakalpojumus, kas pilnībā pieejami tiešsaistē. Savukārt citas dalībvalstis konkrētos būtiskos sabiedrību dzīves cikla posmos nespēj nodrošināt tiešsaistes risinājumus –piemēram, dažas dalībvalstis ļauj izveidot sabiedrības vai veikt izmaiņas reģistrā iesniegtos dokumentos un informācijā vienīgi ierodoties reģistra iestādē personīgi, dažas minētās darbības ļauj veikt personīgi un/vai tiešsaistē, bet vēl citās tās var izdarīt tikai tiešsaistē.2015. gada Eiropas digitālā vienotā tirgus stratēģijā un 2016. gada E-valdības rīcības plānā tika uzsvērta valsts pārvaldes iestāžu loma, palīdzot kapitālsabiedrībām viegli uzsākt komercdarbību, darboties tiešsaistē un pāri robežām. E-valdības rīcības plānā īpaši tika atzīts, cik svarīgi ir uzlabot digitālo instrumentu izmantošanu, ievērojot ar uzņēmējdarbības tiesībām saistītās prasības. Piemēram, saistībā ar regulu par vienoto digitālo vārteju (Eiropas Parlamenta un Padomes 2018. gada 2. oktobra Regula 2018/1724, ar ko izveido vienotu digitālo vārteju, lai sniegtu piekļuvi informācijai, procedūrām un palīdzības un problēmu risināšanas pakalpojumiem, un ar ko groza Regulu Nr. 1024/2012[[6]](#footnote-6)) tika uzsvērta digitālo instrumentu un procesu nozīme, lai palīdzētu kapitālsabiedrībām pilnībā izmantot vienotā tirgus priekšrocības, un prasīts pilnībā digitalizēt svarīgākās administratīvās procedūras pārrobežu lietotājiem.Eiropas Padome jau 2015. gadā mudināja Komisiju pievērsties kapitālsabiedrību tiešsaistes reģistrācijai, izmantojot digitālā vienotā tirgus tiesību aktu kopumu. Taču līdz Direktīvas 2019/1151 pieņemšanai uzņēmējdarbības tiesības ietvēra tikai dažus digitalizācijas elementus, piemēram, dalībvalstu pienākumu tiešsaistē darīt pieejamu informāciju par sabiedrībām ar ierobežotu atbildību, kas reģistrētas centrālajos, komercreģistros vai uzņēmumu reģistros. Tomēr šīs prasības bija ierobežotas un trūka precizitātes, kas valstu līmenī noveda pie ļoti atšķirīgas īstenošanas.Turklāt uz dažiem digitālajiem procesiem, piemēram, uz kapitālsabiedrību tiešsaistes reģistrāciju vispār neattiecās Eiropas Savienības tiesību akti, un tikai vairākas dalībvalstis to risināja valsts līmenī – tostarp Latvija. Tādējādi dažas dalībvalstis pieļāva tikai klātienes procedūru sabiedrību reģistrācijai un izmaiņu iesniegšanai. Savukārt citas pieļāva gan klātienes, gan tiešsaistes procedūru vai tikai tiešsaisti. Līdzīga situācija bija filiāļu reģistrācijai tiešsaistē. Lai gan filiālēm nav juridiskas personas statusa, tās joprojām jāreģistrē, un filiāles reģistrācija lielā mērā atbilst tādām pašām prasībām kā kapitālsabiedrību reģistrācijai.Visām valstīm vienādu noteikumu neesamība attiecībā uz reģistrāciju tiešsaistē, dokumentu iesniegšanu un publicēšanu vai šādu noteikumu atšķirības dalībvalstīs radīja nevajadzīgas izmaksas un apgrūtinājumus uzņēmējiem, kuri vēlas izveidot jaunu kapitālsabiedrību uzņēmumu vai paplašināt savu komercdarbību, reģistrējot meitas sabiedrību vai filiāli vai izpildot īpašas prasības tiešsaistē. Tas, savukārt, nereti noveda pie zaudētām biznesa iespējām, jo kavējās sabiedrības reģistrācija vai, sliktākajā gadījumā, tika pieņemts lēmums nedibināt uzņēmumu sabiedrību vispār.Ņemot vērā iepriekš minēto, tika izstrādāta un 2019. gada 20. jūnijā pieņemta Direktīva 2019/1151. Direktīvas 2019/1151 vispārējais mērķis ir nodrošināt Eiropas Savienības vienotā tirgus raitu darbību visā kapitālsabiedrības uzņēmuma dzīves cikla laikā, tostarp sazinoties ar iestādēm par kapitālsabiedrību un to filiāļu reģistrāciju un informācijas iesniegšanu. Tas attiecas ne tikai uz vienas dalībvalsts teritoriju, bet attiecas uz visu Eiropas Savienības teritoriju. Turklāt sabiedrību datu reģistrēšanai, iesniegšanai vai piekļuvei tiem nedrīkst radīt būtisku papildu regulatīvo slogu pieteikuma iesniedzējiem, reģistrējot kapitālsabiedrības vai filiāles citās dalībvalstīs. Līdz ar to sabiedrību un to filiāļu pārrobežu reģistrāciju var veikt daudz rentablāk, izmantojot tiešsaistes līdzekļus. Vienlaikus, ar Direktīvu 2019/1151 ieviestie pasākumi ir samērīgi ar mērķi nodrošināt digitālus risinājumus sabiedrībām vienotajā tirgū visā to aprites ciklā. Noteikumi paredz, ka dalībvalstīm jānodrošina iespēja izmantot tiešsaistes metodes, reģistrējot kapitālsabiedrības vai reģistrējot izmaiņas, bet nodrošinot dalībvalstīm pilnīgu elastību tajā – kā to sasniegt saskaņā ar saviem tiesību aktiem un sistēmām.Jāņem arī vērā, ka 2017. gada jūnijā sāka darboties dalībvalstu centrālo reģistru, komercreģistru un sabiedrību reģistru savstarpējā savienojamība (turpmāk –reģistru savstarpējās savienojamības sistēma), tādējādi lielā mērā atvieglojot pārrobežu piekļuvi informācijai par sabiedrībām dalībvalstīs un ļaujot dalībvalstu reģistriem savstarpēji elektroniski sazināties saistībā ar konkrētām pārrobežu darbībām, kas skar kapitālsabiedrības.Ar katru gadu reģistru savstarpējās savienojamības sistēma tiek izmantota arvien plašāk, nodrošinot informācijas, datu un dokumentu apmaiņu. Piemēram, pašlaik sabiedrības reģistrs reģistru savstarpējās savienojamības sistēmā nekavējoties dara pieejamu informāciju par jebkādu sabiedrības darbības izbeigšanas vai maksātnespējas procedūru uzsākšanu un pabeigšanu un par sabiedrības izslēgšanu no reģistra, bet, lai nodrošinātu nekavējošu publiskotās informācijas saņemšanu, filiāles reģistrs pieprasa šo informāciju no reģistru savstarpējās savienojamības sistēmas. Pieprasījumā reģistru savstarpējās savienojamības sistēmā var ietvert norādi, par kurām sabiedrībām filiāles reģistrs ir ieinteresēts saņemt publiskoto informāciju. Tāpat arī, ja pēc pārrobežu apvienošanas iegūstošā kapitālsabiedrība tiek reģistrēta Latvijā, Latvijas Republikas Uzņēmumu reģistrs (turpmāk – Uzņēmumu reģistrs), izmantojot reģistru savstarpējās savienojamības sistēmu, par pārrobežu apvienošanas spēkā stāšanos nekavējoties paziņo tam reģistram, kurā attiecīgajai, citā dalībvalstī reģistrētai pievienojamai sabiedrībai bija jāiesniedz dokumenti.**I. Kapitālsabiedrību pārrobežu apvienošana:**Saskaņā ar Eiropas Parlamenta un Padomes 2017. gada 14. jūnija Direktīvas (ES) 2017/1132 attiecībā uz sabiedrību tiesību dažiem aspektiem (turpmāk - Direktīva 2017/1132) normām jau pašlaik, izmantojot reģistru savstarpējās savienojamības sistēmu, bez maksas jānodrošina pieeja, piemēram, šādai informācijai un dokumentiem – sabiedrības nosaukums un juridiskā forma, sabiedrības juridiskā adrese un dalībvalsts, kurā tā ir reģistrēta, kā arī sabiedrības reģistrācijas numurs (arī sabiedrības Eiropas vienotais identifikācijas numurs EVIN). Arī Direktīvas 2017/1132 130. panta otrajā daļā jau pašlaik paredzēts, ka reģistrs, kurā ir reģistrēta pārrobežu apvienošanās rezultātā izveidotā sabiedrība, izmantojot reģistru savstarpējās savienojamības sistēmu, bez kavēšanās paziņo reģistram, kurā katrai iesaistītajai sabiedrībai bija jāiesniedz dokumenti par to, ka pārrobežu apvienošanās ir stājusies spēkā. Iepriekšējo ierakstu attiecīgā gadījumā dzēš tikai tad, kad šī informācija ir paziņota, un ne agrāk. Šī direktīvas norma jau ir pārņemta likumā "Par Latvijas Republikas Uzņēmumu reģistru" (4.3 panta trešā daļa), bet, ņemot vērā iepriekš minēto, ar šiem grozījumiem likuma 4.3 pants, nemainot redakciju, tiek pārcelts uz likuma 8.3 nodaļu kā 18.35 pants.**II. Datu apmaiņa izmantojot reģistru savstarpējās savienojamības sistēmu:**Ar Direktīvu 2019/1151 paplašināts informācijas un dokumentu apjoms, kas, izmantojot reģistru savstarpējās savietojamības sistēmu, nodrošināms bez maksas, iekļaujot arī sabiedrības gada pārskatus, sabiedrības statusu saskaņā ar valsts tiesību aktiem (piemēram, vai tā ir slēgta, svītrota no reģistra, likvidēta, tās darbība izbeigta, saimnieciski aktīva vai neaktīva, ciktāl šāda informācija ir iekļauta valstu reģistros), sabiedrības darbības mērķi, ja tas ir ierakstīts valsts reģistrā, pārstāvēt tiesīgo personu vārdu, uzvārdu, dzimšanas datumu vai nacionālo identifikācijas numuru, ja tāds ir piešķirts, un ieņemamo amatu (ja minētās personas ir juridiskas personas, tad juridiskās personas nosaukums, reģistrācijas numurs un juridiskā forma), norādot pārstāvības tiesību apjomu, sīkāku informāciju par sabiedrības tīmekļa vietni, ja šāda informācija ir iekļauta valsts reģistrā. Tāpat arī bez maksas būs jānodrošina informācija par sabiedrības atvērtajām filiālēm citā dalībvalstī, tostarp filiāles nosaukums, reģistrācijas numurs, Eiropas vienotais identifikācijas numurs EVIN un dalībvalsts, kurā filiāle ir reģistrēta.Likumprojekta 7. pantā, ar ko papildina likumu "Par Latvijas Republikas Uzņēmumu reģistru" ar 18.30 panta pirmās daļas 6. punktu un 18.32 panta pirmās daļas 5. punktu, ir paredzēts apstrādāt tādus personas datus kā pārstāvēt tiesīgo personu vārds, uzvārds, dzimšanas datums vai nacionālais identifikācijas numurs. Direktīvas 2019/1151 30.a panta e) punktā noteikts, ka izmantojot reģistru savstarpējās savienojamības sistēmu, dalībvalsts, kurā ir reģistrēta sabiedrība, nekavējoties paziņo dalībvalstij, kurā ir reģistrēta sabiedrības filiāle, gadījumā, ja ir iesniegta informācija par izmaiņām saistībā direktīvas 14. panta d) un f) punktā minētajiem dokumentiem un informāciju. Savukārt Direktīvas 2019/1151 14. panta d) punktā noteikts, ka dalībvalstis veic vajadzīgos pasākumus, lai nodrošinātu to, ka sabiedrības obligāti nodod atklātībā ziņas par tām personām, to iecelšanu amatā un atbrīvošanu no amata, kuras kā saskaņā ar tiesību aktiem izveidota struktūra vai kā jebkuras šādas struktūras locekļi: i) ir pilnvarotas pārstāvēt sabiedrību darījumos ar trešām personām un tiesvedībās; no atklātībai nodotajām ziņām ir skaidrs, vai personas, kas ir pilnvarotas pārstāvēt sabiedrību, to var darīt atsevišķi vai tām ir jārīkojas kopīgi; ii) piedalās sabiedrības pārvaldē, uzraudzībā vai kontrolē. Savukārt Komisijas Īstenošanas regulas (ES) 2020/2244 (2020. gada 17. decembris), ar ko paredz noteikumus par to, kā Eiropas Parlamenta un Padomes Direktīvu (ES) 2017/1132 piemēro attiecībā uz tehniskajām specifikācijām un procedūrām reģistru savstarpējās savienojamības sistēmai, un ar ko atceļ Komisijas Īstenošanas regulu (ES) 2015/884[[7]](#footnote-7), pielikuma 5.4 punktā noteikti konkrēti dati ar kuriem dalībvalstis apmainās, tai skaitā fiziskas personas gadījumā: vārds, uzvārds, dzimšanas datums (ja zināms), pretējā gadījumā valsts identifikācijas numurs. Izmantojot reģistru savstarpējās savienojamības sistēmu, tās dalībvalsts reģistrs, kurā ir reģistrēta kapitālsabiedrības filiāle, arī paziņos dalībvalstij, kurā ir reģistrēta sabiedrība, ka filiāle ir reģistrēta, veiktas izmaiņas ziņās par filiāli vai filiāle ir slēgta.Tāpat, izmantojot reģistru savstarpējās savienojamības sistēmu, tās dalībvalsts reģistrs, kurā ir reģistrēta kapitālsabiedrība, paziņos dalībvalstij, kurā ir reģistrēta kapitālsabiedrība filiāle, par izmaiņām informācijā par kapitālsabiedrību un tās dokumentos.Arī Eiropas Parlamenta un Padomes 2018. gada 30. maija Direktīva (ES) 2018/843, ar ko groza Direktīvu (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Direktīvas 2009/138/EK un 2013/36/ES[[8]](#footnote-8) (turpmāk – Direktīva 2018/843), nosaka, ka informācija par patiesajiem labuma guvējiem ir pieejama, izmantojot reģistru savstarpējās savienojamības sistēmu. Tā Direktīvas 2018/843 1. panta 15. punkta c) apakšpunkts nosaka, ka ikvienam sabiedrības loceklim ir atļauta piekļuve vismaz informācijai par faktiskā īpašnieka vārdu un uzvārdu, dzimšanas mēnesi un gadu, pastāvīgās dzīvesvietas valsti un valstspiederību, kā arī turētās kapitāla daļas veidu un apmēru, informācija par patiesajiem labuma guvējiem būs pieejama, izmantojot reģistru savstarpējās savienojamības sistēmu (Direktīvas 2018/843 1. panta 15. punkta g) apakšpunkts). Jāatzīmē, ka jau pašlaik Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 18.1 panta ceturtajā daļā un 18.2 panta pirmajā daļā noteikts, kādi patieso labuma guvēju personas dati iesniedzami Uzņēmumu reģistram. Savukārt 18.3 panta ceturtajā daļā noteikts šo personu datu glabāšanas ilgums (ne ilgāk kā 10 gadus pēc tam, kad juridiskā persona vai ārvalsts subjekta reģistrētā filiāle vai pārstāvniecība ir izslēgta no attiecīgā reģistra). Tajā pašā laikā ne ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumu, ne likumu "Par Latvijas Republikas Uzņēmumu reģistru" Uzņēmumu reģistram nav piešķirtas tiesības nodot reģistru savstarpējās savienojamības sistēmā patieso labuma guvēju personas datus – tostarp dzimšanas datumu, mēnesi un gadu. Tāpēc likumprojektā tiek noteikts, kādus patieso labuma guvēju personas datus Uzņēmumu reģistrs uzkrāj, nodod reģistru savstarpējās savienojamības sistēmā un nodrošina publiski pieejamus. Lai arī Direktīva 2018/843 kā obligāti publiski pieejamu paredz tikai informāciju par vārdu, uzvārdu, dzimšanas mēnesi un gadu, pastāvīgās dzīvesvietas valsti un valstspiederību, tomēr Direktīvas 2018/843 1. panta 15. punkta c) apakšpunktā paredzēts, ka Dalībvalstis saskaņā ar nosacījumiem, kas nosakāmi valsts tiesību aktos, var sniegt piekļuvi papildu informācijai, kas ļauj identificēt faktisko īpašnieku. Minētā papildu informācija ietver vismaz dzimšanas datumu vai kontaktinformāciju saskaņā ar datu aizsardzības noteikumiem. Saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 18.2 panta pirmo daļu jau šobrīd iesniedzot informāciju par patieso labuma guvēju ir jāiesniedz arī informācija par personas kodu (ja tāds ir) un dzimšanas datumu. Turklāt minētajā normā arī noteikts, ka par personām, kurām ir personas kods, nenorāda informāciju par dzimšanas datumu, mēnesi un gadu, personu apliecinošā dokumenta numuru un izdošanas datumu, valsti un institūciju, kas dokumentu izdevusi. Minētais saistīts ar apstākli, ka Latvijā fiziskas personas nepārprotamai tiek identificētas tieši pēc personas koda. Komisijas Īstenošanas regulā tiek plānots paredzēt arī citas ziņas, kuras tiks nodotas reģistru savstarpējās savienojamības sistēmā, piemēram, patiesā labuma guvēja īstenotās kontroles veids un kontroles apmērs. Ņemot vērā iepriekš minēto, tiek noteikts, ka arī dzimšanas datums, personas kods un citas ziņas ir publiski pieejami dati.Izvērtējot spēkā esošo normatīvo regulējumu – likumu "Par Latvijas Republikas Uzņēmumu reģistru" – secināms, ka šis likums regulē visu to, kas saistīts ar reģistru savstarpējās savienojamības sistēmas izmantošanu, atbilstoši Direktīvas 2017/1132 normām. Piemēram, spēkā esošajā likuma redakcijā reģistru savstarpējās savienojamības sistēma minēta tikai 4.3pantā par kapitālsabiedrību pārrobežu apvienošanu, ja pēc pārrobežu apvienošanas iegūstošo kapitālsabiedrību paredzēts reģistrēt citā dalībvalstī, kā arī 4.4 panta pirmajā un ceturtajā daļā attiecībā par ierakstu izdarīšanu Uzņēmumu reģistra vestajos reģistros, pamatojoties paziņojumu, kas saņemts reģistru savstarpējās savienojamības sistēmā no ārvalsts reģistra.Ņemot vērā iepriekš minēto, likumprojektā ietverti šādi grozījumi likumā "Par Latvijas Republikas Uzņēmumu reģistru":1. Likuma 4. panta 5.4 punkts tiek izteikts jaunā redakcijā, nosakot, ka Uzņēmumu reģistrs ne tikai uztur un pilnveido Uzņēmumu reģistra informācijas sistēmu un nodrošina tās sadarbspēju un datu apmaiņu ar citām valsts informācijas sistēmām, bet arī ar reģistru savstarpējās savienojamības sistēmu.2. Noteikts jauns uzdevums Uzņēmumu reģistram - nodrošināt ziņu un dokumentu apmaiņu ar ārvalstu reģistriem, izmantojot reģistru savstarpējās savienojamības sistēmu (4. pants tiek papildināts ar 5.13 punktu).3. Lai koncentrētu vienuviet visus likuma pantus, kas saistīti ar reģistru savstarpējās savienojamības sistēmu, likumā izveidota jauna, 8.3 nodaļa, kurā ir ietverts regulējums ziņu un dokumentu apmaiņai, izmantojot reģistru savstarpējās savienojamības sistēmu, tai skaitā ziņu un dokumentu apmaiņu par komercsabiedrībām, komercsabiedrību filiālēm dalībvalstīs, dalībvalstu kapitālsabiedrību filiālēm Latvijā un patiesajiem labuma guvējiem. Līdz ar to uz 8.3nodaļu tiek pārcelts arī likuma 4.3 pants, kas regulē kapitālsabiedrību pārrobežu apvienošanu, ja pēc pārrobežu apvienošanas iegūstošo kapitālsabiedrību paredzēts reģistrēt citā dalībvalstī.Direktīvas 2019/1151 1. panta 16. punkts noteic, ka izmantojot reģistru savstarpējās savienojamības sistēmu, dalībvalsts, kurā ir reģistrēta kapitālsabiedrība, nekavējoties paziņo dalībvalstij, kurā ir reģistrēta kapitālsabiedrības filiāle, ja ir veiktas izmaiņas informācijā par izmaiņām kapitālsabiedrības nosaukumā, juridiskajā adresē, mainījies reģistrācijas numurs reģistrā, sabiedrības juridiskā forma, pārstāvēt tiesīgā persona u.c. Jāvērš uzmanība uz to, ka šajā gadījumā informācija par citu dalībvalstu kapitālsabiedrībām, kuras būs atvērušas filiāli Latvijā, nebūs komercreģistra ieraksti, bet tikai ziņas, kuras reģistrēs Uzņēmumu reģistrs. Tam iemesls – ja šādas ziņas tiktu reģistrētas komercreģistrā, tas ir, būtu komercreģistra ieraksti, tad, faktiski, tiktu dublēti citu valstu reģistru ieraksti un tie tiktu izsludināti un padarīti par publiski ticamu informāciju. Līdz ar to šīs ziņas netiks izsludinātas, uz tām neattieksies komercreģistra publicitātes prezumpcija, šīm ziņām būs tikai informatīvas dabas raksturs. Tā likuma "Par Latvijas Republikas Uzņēmumu reģistru" 4.11 panta pirmā daļa noteic, ka Uzņēmumu reģistrs nodrošina, ka tā tīmekļvietnē par Uzņēmumu reģistra vestajos reģistros reģistrētajiem tiesību subjektiem un juridiskajiem faktiem neidentificētam lietotājam publiski ir pieejama šāda jaunākā (aktuālā) informācija:1) reģistru ieraksti;2) citas reģistrētās ziņas.Savukārt minētā likuma 4.15 panta pirmās daļas 2. punkta c) apakšpunkts skaidro, ka reģistrācijas lietas publiskajā daļā iekļauj citas ziņas, kuru pieejamību Uzņēmumu reģistrā noteic normatīvie akti. Tādējādi 4.19panta pirmajā daļā minētās ir reģistrētās ziņas, nevis komercreģistra ieraksti.Turklāt sākotnējās ziņas par kapitālsabiedrībām (firma, kapitālsabiedrības veids, atrašanās vieta (juridiskā adrese), reģistrs, kurā kapitālsabiedrība ir ierakstīta, ja kapitālsabiedrības atrašanās vietas valsts likums paredz kapitālsabiedrības ierakstīšanu reģistrā, reģistrācijas numurs, pārstāvēt tiesīgās personas), kuras atvērušas filiāli Latvijā, joprojām būs jānorāda pieteikumā, piesakot dalībvalsts kapitālsabiedrības filiāles reģistrāciju. Savukārt izmaiņas ziņās un dokumentos par dalībvalsts reģistrā reģistrētu kapitālsabiedrību Uzņēmumu reģistrs turpmāk reģistrēs, pamatojoties uz paziņojumu, kas saņemts reģistru savstarpējās savienojamības sistēmā.Tajā pašā laikā jāatzīmē, ka ziņu un dokumentu nodošana un saņemšana, izmantojot reģistru savstarpējās savienojamības sistēmu lielā mērā būs atkarīga gan no šīs sistēmas attīstības, gan dalībvalstu reģistru, tai skaitā Uzņēmumu reģistra gatavības datu apmaiņai. Tas nozīmē, ka likumprojekta normu tehniskā (praktiskā) izpilde attiecībā uz ziņu un dokumentu apmaiņu, būs atkarīga no reģistru savstarpējās savienojamības sistēmas izstrādātājiem un dalībvalstu reģistru informācijas un komunikācijas tehnoloģiju (IKT) attīstības – piemēram, iespējām veikt ziņu apmaiņu par komercsabiedrības filiāli dalībvalstī, izmaiņām ziņās un dokumentos par dalībvalsts reģistrā reģistrētu kapitālsabiedrību vai ziņām par patiesajiem labuma guvējiem. Jāņem vērā, ka, piemēram, ne visas dalībvalstis pašlaik ir pievienojušās reģistru savstarpējās savienojamības sistēmai vai līdz 2021. gada 1. augustam būs ieviesušas nepieciešamos IKT pielāgojumus, lai, izmantojot reģistru savstarpējās savienojamības sistēmu, spētu nodot visas nepieciešamās Direktīvā 2019/1151 un Direktīvā 2018/843 noteiktās ziņas sekmīgai pārrobežu datu apmaiņai. Uz likumprojekta izstrādes brīdi nav zināms, kad šāda datu apmaiņa pilnā apmērā varētu notikt.Sakarā ar to paredzēts likuma "Par Latvijas Republikas Uzņēmumu reģistru" pārejas noteikumus papildināt ar 43. punktu, ar kuru noteikts, ka likumprojekta 6. pantā iekļauto likuma 18.29 panta pirmo un otro daļu, 18.30 panta pirmās daļas 6. punktu un trešo daļu, 18.31 pantu, 18.32 pantu un 18.33 pantu, kā arī 18.34 pantu daļā par ziņu par patiesajiem labuma guvējiem nodošanu reģistru savstarpējās savienojamības sistēmā uzsāk piemērot no brīža, kad reģistru savstarpējās savienojamības sistēma un dalībvalstu reģistri, to skaitā Uzņēmumu reģistrs nodrošina ziņu un dokumentu nodošanu un saņemšanu, izmantojot reģistru savstarpējās savienojamības sistēmu.Tas nozīmē, ka dalībvalstu kapitālsabiedrībām, kuras atvērušas filiāli Latvijā, līdz tam Uzņēmumu reģistrā būs jāiesniedz izmaiņas ziņās par kapitālsabiedrību, bet nebūs jāiesniedz ziņas par kapitālsabiedrību pārstāvēt tiesīgajām personām. Savukārt Uzņēmumu reģistrs tikai pēc tam, kad reģistru savstarpējās savienojamības sistēma un dalībvalstu reģistri, to skaitā Uzņēmumu reģistrs nodrošinās ziņu un dokumentu nodošanu un saņemšanu, izmantojot reģistru savstarpējās savienojamības sistēmu:* nodos ziņas un dokumentus par komercsabiedrībām (tostarp izmaiņas ziņās un dokumentos par komercsabiedrību, kas atvērusi filiāli dalībvalstī), dalībvalstu kapitālsabiedrību filiālēm Latvijā un patiesajiem labuma guvējiem;
* paziņos par dalībvalsts kapitālsabiedrības filiāles reģistrāciju komercreģistrā, izmaiņu ierakstos par filiāli izdarīšanu un filiāles izslēgšanu no komercreģistra;
* reģistrēs ziņas par komercsabiedrības filiāli dalībvalstī;
* nosūtīs apliecinājumu par reģistru savstarpējās savienojamības sistēmā saņemtu paziņojumu.

Saskaņā ar Direktīvu 2019/1151 dalībvalstīm jānodrošina, ka līdz 2021. gada 1. augustam stājas spēkā normatīvie un administratīvie akti, kas vajadzīgi, lai izpildītu šīs direktīvas prasības, ja dalībvalsts objektīvu iemeslu dēļ nelūdz Eiropas Komisijai termiņa pagarinājumu.**III. Izmaiņas saistībā ar atteikšanos no maksas par oficiālo publikāciju:**2020. gada 24. novembrī Saeima pieņēma grozījumus Oficiālo publikāciju un tiesiskās informācijas likumā, kas stājās spēkā 2021. gada 1. janvārī. Minētais likums atceļ visiem informācijas iesniedzējiem maksu par oficiālajām publikācijām oficiālajā izdevumā "Latvijas Vēstnesis" no 2021. gada 1. janvāra. Likuma pārejas noteikumu 10. punkta redakcija noteic, ka, ja citā normatīvajā aktā ir paredzēts, ka par oficiālo publikāciju ir maksājama noteikta maksa, pēc 2021. gada 1. janvāra šo maksu nepiemēro.Tā kā tiesību subjektiem nebūs jāveic maksājumi par ierakstu publicēšanu oficiālajā izdevumā "Latvijas Vēstnesis", tad no likuma "Par Latvijas Republikas Uzņēmumu reģistru" izslēgtas normas, kas saistītas ar maksājumiem par ierakstu publicēšanu (likuma 4.4 panta piektās daļas 3. punkts, 8. panta devītā daļa). Tāpat arī Uzņēmumu reģistram nebūs jāveic maksājumi, ja būs jāpublicē lēmumi par ieraksta labošanu (likuma 4.13 panta trešā daļa). Ņemot vērā, ka no Uzņēmumu reģistra līdzekļiem apmaksāto publikāciju skaits par ierakstu labojumiem iepriekšējos gados nav pārsniedzis 2 000 *euro*/gadā un izdevumi nav bijuši pastāvīgi, šo normu izslēgšana no likuma neradīs būtisku ietekmi uz Uzņēmumu reģistra budžeta izdevumiem nākotnē. Savukārt saistībā ar maksu par laulāto mantisko attiecību izbeigšanas un nodibināšanas reģistrācijas ierakstu publicēšanas maksas apvienošanu izstrādāti grozījumi likuma pārejas noteikumu 42. punktā.**IV. Ieraksta izdarīšanas datuma norādīšana:**Ar likumprojektu "Grozījumi Komerclikumā" tiek paredzēti grozījumi Komerclikuma 11. pantā paredzot, ka visus komercreģistra ierakstus izsludina, komercreģistra iestādei nodrošinot to pirmreizēju publisku pieejamību tiešsaistē. Tāpat izsludina reģistrācijas lietai pievienotos dokumentus. Izsludinot komercreģistra ierakstus un reģistrācijas lietai pievienotos dokumentus, papildus norāda komercreģistra ieraksta izdarīšanas datumu un datumu, kad dokuments pievienots reģistrācijas lietai. Ņemot vērā, ka šobrīd Uzņēmumu reģistra informācijas tīmekļvietnē nav iespējams tehniski nodrošināt, ka pie ierakstiem tiktu norādīts ieraksta izdarīšanas datums vai datums, kad dokuments pievienots reģistrācijas lietai, attiecībā uz komercreģistru nepieciešams reģistrācijas lietas publiskajā daļā iekļaut Uzņēmumu reģistra valsts notāru lēmumus par ierakstu izdarīšanu un dokumentu pievienošanu reģistrācijas lietai, no kuriem ir redzams datums, kurā ieraksts ticis izdarīts. Lietas publiskajai daļai tiks pievienoti lēmumi, kas pieņemti, sākot ar 2021. gada 1. augustu. Tiem lēmumiem, kuros būs iekļauta ierobežotas pieejamības informācija, tiks sagatavota un publiskota rediģēta lēmuma versija, kurā aizklāta ierobežotas pieejamības informācija. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Uzņēmumu reģistrs, valsts sabiedrība ar ierobežotu atbildību "Latvijas Vēstnesis" (Latvijas Republikas oficiālais izdevējs). |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Eiropas ekonomiskās zonas dalībvalsts fiziskā un juridiskā persona, tostarp jebkura persona, kas ir vai būs komercsabiedrības dibinātājs, akcionārs dalībnieks vai amatpersona, dalībvalsts kapitālsabiedrības, kas ir atvērušas filiāli Latvijā, publisko tiesību juridiskā persona, iestāde, komercsabiedrības, kas atvērušas filiāli dalībvalstī, ikviena fiziska persona, kas ir patiesais labuma guvējs.Ikviena persona, kurai nepieciešams aplūkot komercreģistra ierakstus. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektam būs pozitīva ietekme uz uzņēmējdarbības vidi, jo tiks ietaupīts fizisku un juridisku personu laiks un resursi, noteiktos gadījumos vairs nevēršoties Uzņēmumu reģistrā klātienē vai elektroniski, jo ziņas un dokumentus par komercsabiedrībām, dalībvalstu kapitālsabiedrību filiālēm Latvijā un patiesajiem labuma guvējiem Uzņēmumu reģistrs nodos un saņems, izmantojot reģistru savstarpējās savienojamības sistēmu. Līdz ar to fiziskās un juridiskās personas, tajā skaitā komersanti vairāk laika varēs veltīt citām darbībām, tostarp komercdarbības attīstīšanai, bet iestādes un amatpersonas – normatīvajos aktos noteikto tiešo funkciju izpildei. Vienlaikus uzlabosies komercdarbības vides drošība, jo reģistru savstarpējās savienojamības sistēmā no citu dalībvalstu reģistriem iegūtā informācija būs aktuāla – proti, būs novērsts risks par neaktuālas izziņas un novecojušas informācijas iesniegšanu vai uzrādīšanu.Likumprojektā paredzēto grozījumu spēkā stāšanās rezultātā samazināsies administratīvais slogs tām dalībvalstu kapitālsabiedrībām, kas atvērušas filiāli Latvijā, jo izmaiņas ziņās par dalībvalsts kapitālsabiedrību tiks reģistrētas pamatojoties uz paziņojumu, kas saņemts reģistru savstarpējās savienojamības sistēmā, līdz ar to šīm filiālēm vairs nebūs nepieciešams vērsties Uzņēmumu reģistrā ar atsevišķu pieteikumu par izmaiņām.Pārējām sabiedrības mērķgrupām administratīvais slogs nemainās. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 233 762 |  | 190 575 | 81 675 |
| 2.1. valsts pamatbudžets | 0 | 0 | 0 | 233 762 |  | 190 575 | 81 675 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | - 233 762 |  | - 190 575 | - 81 675 |
| 3.1. valsts pamatbudžets | 0 | 0 | 0 | - 233 762 |  | - 190 575 | - 81 675 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | - 233 762 | X | - 190 575 | - 81 675 |
| 5.1. valsts pamatbudžets | 0 | - 233 762 | - 190 575 | - 81 675 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumprojekta normu izpildei Tieslietu ministrijai (Uzņēmumu reģistram) nepieciešams finansējums:1. **2022. gadā** **233 762** ***euro*** apmērā, tajā skaitā:* 1. Dokumentācijas, datu apmaiņas Eiropas Biznesa reģistru savstarpējās savienojamības sistēmas un Uzņēmumu reģistra informācijas sistēmas risinājuma izstrādei **152 087 *euro*** (2793,14 cilvēkstundas x 54,45 *euro*/ cilvēkstundā; EKK 5210);
	2. Uzņēmumu reģistra informācijas sistēmas un Eiropas Centrālās platformas un Eiropas Biznesa reģistru savstarpējās savienojamības sistēmas integrācijas ikgadējai uzturēšanai (pielāgošanai atbilstoši Eiropas Centrālās platformas un Eiropas Biznesa reģistru savstarpējās savienojamības sistēmas jaunākām versijām, kļūdu, incidentu apstrādei un novēršanai, saistītai informācijas un komunikāciju tehnoloģiju darbības nodrošināšanai) **81 675 *euro*** (1500 cilvēkstundas x 54,45 *euro*/ cilvēkstundā; EKK 2250);

2. **2023. gadā** **190 575** ***euro*** apmērā, tajā skaitā:1. Komercreģistra ierakstu un noteiktu dokumentu publiskas pieejamības nodrošināšanai, kā arī dažādu paziņojumu akcionāriem, kreditoriem, likvidācijā ieinteresētajām personām publicēšanai Uzņēmumu reģistrā un atbilstoša tehniskā risinājuma izveidei **108 900 *euro*** (2000 cilvēkstundas x 54,45 *euro*/ cilvēkstundā; EKK 5210). Atbilstoši saistītajā likumprojektā "Grozījumi Komerclikumā" piedāvātajām izmaiņām, plānots atteikties no komercreģistra ierakstu un citu Komerclikumā noteikto publikāciju izsludināšanas oficiālajā izdevumā "Latvijas Vēstnesis". Atbilstoši Direktīvas 2019/1151 nosacījumiem, visus komercreģistra ierakstus un noteiktus dokumentus nodod atklātībā, darot tos publiski pieejamus Uzņēmumu reģistrā. Attiecīgi tiek grozītas Komerclikuma normas un paredzēts, ka Uzņēmumu reģistrs nodrošina ierakstu pirmreizēju publisku pieejamību tiešsaistē. Lai minēto risinājumu tehniski nodrošinātu, no 01.08.2021. Uzņēmumu reģistrs sava budžeta ietvaros nodrošinās pagaidu risinājuma ieviešanu. Taču, lai normas ieviestu pilnvērtīgi, ir nepieciešami vairāki būtiski pielāgojumi informācijas sistēmās. Tāpēc normu pilnvērtīga spēkā stāšanās paredzēta no 01.07.2023.;
2. Uzņēmumu reģistra informācijas sistēmas un Eiropas Centrālās platformas un Eiropas Biznesa reģistru savstarpējās savienojamības sistēmas integrācijas ikgadējai uzturēšanai (pielāgošanai atbilstoši Eiropas Centrālās platformas un Eiropas Biznesa reģistru savstarpējās savienojamības sistēmas jaunākām versijām, kļūdu, incidentu apstrādei un novēršanai, saistītai informācijas un komunikāciju tehnoloģiju darbības nodrošināšanai) **81 675 *euro*** (1500 cilvēkstundas x 54,45 *euro*/ cilvēkstundā; EKK 2250);

3. **2024. gadā un turpmāk ik gadu 81 675 *euro*** apmērā Uzņēmumu reģistra informācijas sistēmas un Eiropas Centrālās platformas un Eiropas Biznesa reģistru savstarpējās savienojamības sistēmas integrācijas ikgadējai uzturēšanai (pielāgošanai atbilstoši Eiropas Centrālās platformas un Eiropas Biznesa reģistru savstarpējās savienojamības sistēmas jaunākām versijām, kļūdu, incidentu apstrādei un novēršanai, saistītai informācijas un komunikāciju tehnoloģiju darbības nodrošināšanai; 1500 cilvēkstundas x 54,45 *euro*/ cilvēkstundā; EKK 2250). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Jautājumu par papildu valsts budžeta līdzekļu piešķiršanu Tieslietu ministrijai (Uzņēmumu reģistram) funkciju nodrošināšanai apakšprogrammā 06.01.00 "Juridisko personu reģistrācija" izskatīt Ministru kabinetā likumprojekta "Par valsts budžetu 2022. gadam" un likumprojekta "Par vidēja termiņa budžeta ietvaru 2022., 2023. un 2024. gadam" sagatavošanas procesā kopā ar visu ministriju un centrālo valsts iestāžu iesniegtajiem priekšlikumiem prioritāriem pasākumiem, ievērojot valsts budžeta finansiālās iespējas.Uzņēmumu reģistrs iesniedzis projekta pieteikumu Eiropas Komisijas Inovāciju un tīklu aģentūrai *(Innovation and Networks Executive Agency)* 2020. gada darba programmas Eiropas telesakaru tīklu jomā izsludinātā atklātā konkursa CEF (Eiropas infrastruktūras savienošanas instruments) *CEF Telecom call - Business Register Interconnection System (BRIS)* (CEF-TC-2020-2) ietvaros datu apmaiņas ar Eiropas Biznesa reģistru savstarpējās savienojamības sistēmu un Uzņēmumu reģistra informācijas sistēmas risinājuma izstrādei. Saskaņā ar konkursa mājaslapā pieejamo informāciju konkursa rezultāti būs zināmi 2021. gada aprīlī, bet līgumu slēgšana paredzēta 2021. gada maijā – augustā. Ja konkursa pieteikums tiks apstiprināts un programmas īstenotājs apstiprinās aktivitāšu pagarinājumu (ar likuma spēkā stāšanos - līdz 2022. gada 1. februārim), budžeta finansējums datu apmaiņas ar BRIS risinājumu izstrādei 152 087 *euro* apmērā nebūs nepieciešams. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts "Grozījumi Komerclikumā", kurā ir noteikta dalībvalstu kapitālsabiedrību filiāles atvēršana, izmaiņu ziņās par filiāli un filiāles izslēgšana no komercreģistra reģistrācijas procedūru, tas, kādas ziņas par dalībvalsts kapitālsabiedrību reģistrējamas, kā arī kādas ziņas par komercsabiedrības filiāles reģistrāciju dalībvalstī, izmaiņām ziņās par filiāli un filiāles izslēgšanu no dalībvalsts reģistra reģistrē Uzņēmumu reģistrs.Ņemot vērā to, ka Direktīva 2019/1151 nosaka, ka reģistru iekasētās maksas par tiešsaistes procedūrām nedrīkst pārsniegt summu, kas vajadzīga, lai atgūtu izmaksas par šādu pakalpojumu sniegšanu, ir nepieciešams izstrādāt grozījumus Ministru kabineta 2016. gada 11. oktobra noteikumos Nr. 664 "Noteikumi par valsts nodevu, kas maksājama par ierakstu izdarīšanu uzņēmumu reģistra žurnālā un komercreģistrā, kā arī iesniedzamo dokumentu reģistrēšanu". |
| 2. | Atbildīgā institūcija | Tieslietu ministrija, Uzņēmumu reģistrs |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Eiropas Parlamenta un Padomes 2019. gada 20. jūnija Direktīva (ES) 2019/1151, ar ko groza Direktīvu (ES) 2017/1132 attiecībā uz digitālo rīku un procesu izmantošanu sabiedrību tiesībās jāpārņem līdz 2021. gada 1. augustam, izņemot direktīvas 1. panta 5. punktu attiecībā uz Direktīvas (ES) 2017/1132 13.i pantu un 13.j panta 2. punktu un direktīvas 1. panta 6. punktu attiecībā uz Direktīvas (ES) 2017/1132 16. panta 6. punktu, ja dalībvalsts objektīvu iemeslu dēļ nelūdz Eiropas Komisijai termiņa pagarinājumu. Atbilstoši Direktīvas 2019/1151 2. panta 3. punktā noteiktajam, sastopoties ar īpašām grūtībām direktīvas īstenošanā un līdz 2021. gada 1. februārim paziņojot Eiropas Komisijai, var izmantot pagarinājumu, kas nepārsniedz vienu gadu pēc pamata termiņa.2) Eiropas Parlamenta un Padomes 2018. gada 30. maija Direktīva (ES) 2018/843, ar ko groza Direktīvu (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Direktīvas 2009/138/EK un 2013/36/ES, jāpārņem līdz 2020. gada 10. janvārim.3) Eiropas Parlamenta un Padomes 2017. gada 14. jūnija Direktīvas (ES) 2017/1132 attiecībā uz sabiedrību tiesību dažiem aspektiem ir komerctiesību direktīvu konsolidētā versijā, kurā ir ietvertas vecāku komerctiesību direktīvu normu prasības konsolidētā versijā, un tajā nav iekļautas jaunas normas. Proti, nacionālie normatīvie akti atbilst vecajām direktīvām un līdz ar to atbilst arī jaunajai direktīvai. Attiecīgi likumprojektā nav ietverami grozījumi pēc būtības, taču likumprojektā paredzēta informatīvā atsauce uz Direktīvu 2017/1132. |
| 2. | Citas starptautiskās saistības | Nav attiecināms. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Eiropas Parlamenta un Padomes 2019. gada 20. jūnija Direktīva (ES) 2019/1151, ar ko groza Direktīvu (ES) 2017/1132 attiecībā uz digitālo rīku un procesu izmantošanu sabiedrību tiesībās;2) Eiropas Parlamenta un Padomes 2018. gada 30. maija Direktīva (ES) 2018/843, ar ko groza Direktīvu (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Direktīvas 2009/138/EK un 2013/36/ES;3) Eiropas Parlamenta un Padomes 2017. gada 14. jūnija Direktīva (ES) 2017/1132 attiecībā uz sabiedrību tiesību dažiem aspektiem. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes 2019. gada 20. jūnija Direktīva (ES) 2019/1151, ar ko groza Direktīvu (ES) 2017/1132 attiecībā uz digitālo rīku un procesu izmantošanu sabiedrību tiesībās |
| 1. panta 6. punkts(16. panta 6. punkts) |  | Tiks pārņemta pilnībā līdz 2023. gada 1. augustam (atbilstoši Direktīvas 2019/1151 2. panta 2. punktam)  |  |
| 1. panta 9. punkts(18. panta 1. un 3. punkts) | Likumprojekta 7. pants (likuma 18.29 panta pirmā un otrā daļa), likuma "Par Latvijas Republikas Uzņēmumu reģistru" 4.11 pants un 4.15panta pirmās daļas 1.-3. punkts | ES tiesību norma tiks ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 10. punkts(19. panta 2. punkts) | Likumprojekta "Grozījumi Komerclikumā" 8. pants (likuma 24.1 pants), likumprojekta 6. pants (likuma 18.29 panta pirmā un otrā daļa, likuma 18.30 pants un 18.31 pants) | ES tiesību norma tiks ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 15. punkts(28.a. panta 7. punkts) | Likumprojekta 7. pants (likuma 18.29 panta otrā daļa, likuma 18.33 pants)  | ES tiesību norma tiks ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 15. punkts(28.c pants) | Likumprojekta "Grozījumi Komerclikumā" 10. pants (likuma 25.1 panta piektā daļa), likumprojekta 7. pants (likuma 18.29 panta otrā daļa) | ES tiesību norma tiks ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 16. punkts (30.a pants) | Likumprojekta 7. pants (likuma 18.29 panta pirmā daļa, likuma 18.32 pants) | ES tiesību norma tiks ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 17. punkts(31. panta otrā daļa) | Likumprojekta "Grozījumi Komerclikumā" 10. pants (Komerclikuma 25.1 panta ceturtā daļa), likumprojekta 7. pants (likuma 18.30 panta ceturtā daļa) | ES tiesību norma tiks ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 19. punkts | Skatīt "Cita informācija" | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| Eiropas Parlamenta un Padomes 2018. gada 30. maija Direktīva (ES) 2018/843, ar ko groza Direktīvu (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Direktīvas 2009/138/EK un 2013/36/ES |
| 1. panta 15. punkta g) apakšpunkts (30. panta 10. punkts)  | Likumprojekta 7. pants (likuma 18.34 pants), Noziedzīgi iegūtu līdzekļu legalizācijas un terorisma finansēšanas novēršanas likuma 18.3 panta ceturtā daļa | ES tiesību norma tiks ieviesta pilnībā | Neparedz stingrākas prasības, nekā paredzēts ES tiesību normā |
| Eiropas Parlamenta un Padomes 2017. gada 14. jūnija Direktīva (ES) 2017/1132 attiecībā uz sabiedrību tiesību dažiem aspektiem |
| 127. un 128. pants un 130. panta otrā daļa | Likumprojekta 7.pants (likuma 18.35 pants) | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav attiecināms. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Direktīvas 2019/1151 1. panta 19. punkts (161. pants) nosaka, ka visu personas datu apstrādi, ko veic šīs direktīvas kontekstā, veic saskaņā ar Regulu (ES) 2016/679. Tā kā regulas ir saistošas visiem tiesību subjektiem un ir tieši piemērojamas, tad Eiropas Parlamenta un Padomes 2016. gada 27. aprīļa Regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) Latvijā piemēro no 2018. gada 25. maija. Tā, piemēram, likuma "Par Latvijas Republikas Uzņēmumu reģistru" 4.15 panta pirmās daļas 1. punktā noteikts, ka reģistrācijas lietas publiskajā daļā iekļauj reģistru ierakstus, bet Komerclikuma 8. panta trešās daļas 3. punktā un piektās daļas 1., 2., 4. un 5. punktā noteikts, kādi personu dati ierakstāmi komercreģistrā.Direktīvas (ES) 2018/843 1. panta 15. punkta g) apakšpunkts (Direktīvas (ES) 2015/849 30. panta 10. punkta pirmā daļa) nosaka, ka Dalībvalstis nodrošina, ka centrālie reģistri ir savstarpēji savienoti, izmantojot Eiropas centrālo platformu, kas izveidota ar Eiropas Parlamenta un Padomes Direktīvas (ES) 2017/1132 22. panta 1. punktu, kā arī Dalībvalstu centrālo reģistru savienojumu ar šo platformu izveido saskaņā ar tehniskām specifikācijām un procedūrām, kas noteiktas ar īstenošanas aktiem, ko Komisija pieņēmusi saskaņā ar Direktīvas (ES) 2017/1132 24. pantu un šīs direktīvas 31.a pantu. Pašlaik Uzņēmumu reģistrs informācijas par patiesajiem labu guvējiem nodošanu šajā platformā neveic, jo Komisija nav pieņēmusi īstenošanas aktu saskaņā, ar kuru nosaka attiecīgās tehniskās specifikācijas un procedūras. |

|  |
| --- |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sagaidāms, ka pēc likumprojekta pieņemšanas, lai informētu sabiedrību par izmaiņām, sekos plašāki sabiedrības informēšanas pasākumi ievietojot informāciju gan Uzņēmumu reģistra tīmekļvietnē, gan sociālajos tīklos. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties likumprojekta izstrādē, rakstveidā no 2021.gada 15. decembra līdz 8. janvārim sniedzot viedokļus par likumprojektu. Paziņojums par sabiedrības līdzdalības iespējām tika publicēts 2020. gada 15. decembrī Tieslietu ministrijas (saite: https://www.tm.gov.lv/lv/pazinojums-par-lidzdalibas-iespejam-likumprojekta-grozijumi-likuma-par-latvijas-republikas-uznemumu-registru-izstrades-procesa-lidz-2020-gada-8-janvarim) un Valsts kancelejas tīmekļvietnē. |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Pieņemtais likums tiks izsludināts, to publicējot oficiālajā izdevumā "Latvijas Vēstnesis" (www.vestnesis.lv), kā arī sistematizēts būs pieejams bezmaksas normatīvo aktu datu bāzē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Uzņēmumu reģistrs, valsts sabiedrība ar ierobežotu atbildību "Latvijas Vēstnesis" (Latvijas Republikas oficiālais izdevējs). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav |

Iesniedzējs:

Tieslietu ministrijas valsts sekretārs Raivis Kronbergs

Aužele 67031705

Indra.Auzele@ur.gov.lv

1. Ministru kabineta 2020. gada 18.augusta sēdes protokols Nr. 49. https://likumi.lv/ta/id/316906 [↑](#footnote-ref-1)
2. 2020. gada 24. novembra likums "Grozījumi Oficiālo publikāciju un tiesiskās informācijas likumā". https://likumi.lv/ta/id/319394 [↑](#footnote-ref-2)
3. Komisijas 2015. gada 6. maija paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai – Digitālā vienotā tirgus stratēģija Eiropai. https://eur-lex.europa.eu/legal-content/LV/TXT/HTML/?uri=CELEX:52015DC0192&from=EN [↑](#footnote-ref-3)
4. Komisijas 2016. gada 19. aprīļa paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai – ES e-pārvaldes rīcības plāns 2016.–2020. gadam. Pārvaldes digitalizēšanās paātrināšana. https://eur-lex.europa.eu/legal-content/LV/TXT/?uri=CELEX%3A52016DC0179 [↑](#footnote-ref-4)
5. 2017. gada 6. oktobra Tallinas Ministru deklarācija par e-pārvaldi. https://ec.europa.eu/newsroom/document.cfm?doc\_id=47559 [↑](#footnote-ref-5)
6. Eiropas Parlamenta un Padomes 2018. gada 2. oktobra Regula (ES) 2018/1724, ar ko izveido vienotu digitālo vārteju, lai sniegtu piekļuvi informācijai, procedūrām un palīdzības un problēmu risināšanas pakalpojumiem, un ar ko groza Regulu (ES) Nr. 1024/2012. https://eur-lex.europa.eu/legal-content/LV/TXT/?uri=CELEX:32018R1724 [↑](#footnote-ref-6)
7. Komisijas 2020. gada 17. decembra Īstenošanas regula (ES) 2020/2244, ar ko paredz noteikumus par to, kā Eiropas Parlamenta un Padomes Direktīvu (ES) 2017/1132 piemēro attiecībā uz tehniskajām specifikācijām un procedūrām reģistru savstarpējās savienojamības sistēmai, un ar ko atceļ Komisijas Īstenošanas regulu (ES) 2015/884. https://eur-lex.europa.eu/legal-content/LV/TXT/?uri=CELEX:32020R2244 [↑](#footnote-ref-7)
8. Eiropas Parlamenta un Padomes 2018. gada 30. maija Direktīva (ES) 2018/843, ar ko groza Direktīvu (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Direktīvas 2009/138/EK un 2013/36/ES. https://eur-lex.europa.eu/legal-content/LV/TXT/?uri=CELEX%3A32018L0843 [↑](#footnote-ref-8)